# फेफड़ों के नोड्यूल्स (गांठों) को समझना और अन्य निष्कर्ष

## फेफड़े के नोड्यूल्स (गांठें)

फेफड़े के कैंसर की स्क्रीनिंग किसी भी छोटी गांठों, जिन्हें नोड्यूल कहा जाता है, को देखने के लिए एक कम-डोज़ वाले कंप्यूटेड टोमोग्राफी (सीटी) स्कैन का उपयोग करती है। यदि आपके फेफड़ों पर कोई छोटी गांठ है, तो यह कैंसर हो भी सकता है और नहीं भी, लेकिन इसकी जांच या निगरानी की जानी चाहिए।

* फेफड़ों में गांठें होना बहुत आम बात है।
* फेफड़े के कैंसर की जांच (लंग कैंसर स्क्रीनिंग) में आधे से अधिक लोगों में गांठें पाई जा सकती हैं।
* अधिकांश गांठें कैंसर से संबंधित नहीं होतीं हैं।
* अक्सर, गांठें पहले हुए फेफड़ों के संक्रमण के कारण बने घाव होते हैं।
* गांठों से कोई लक्षण उभरने की सम्भावना नहीं होती है।
* एक व्यक्ति के शरीर में कई गांठें हो सकती हैं।
* कई गांठों का होना एक गांठ होने से ज़्यादा गंभीर नहीं होता है
* इन पर नज़र रखी जाएगी।
* यदि आपको कोई गंभीर परिणाम नहीं मिलता है तो NCSR आपको दो साल में पुनः स्क्रीनिंग करवाने की याद दिलाएगा

यदि आपकी स्क्रीनिंग के लिए किए गए कम-डोज़ वाले सीटी स्कैन में गांठें पाई जाती हैं, तो उसके बाद एक और कम-डोज़ सीटी स्कैन का सुझाव दिया जा सकता है। यह 3, 6 या 12 महीनों के बाद हो सकता है। जब आपके स्वास्थ्य सेवा प्रदाता से मिलने का समय होगा तो आपको एक रिमाइंडर मिलेगा, जो आपको फॉलो-अप स्कैन के लिए कम डोज़ वाले सीटी स्कैन के लिए अनुरोध देगा।

यदि गांठ बढ़ती है या इसमें बदलाव आता है, तो आपका स्वास्थ्य सेवा प्रदाता आपको आगे की जांच के लिए किसी विशेषज्ञ के पास भेज सकता है या आपको अधिक बार फॉलो-अप स्कैन की आवश्यकता हो सकती है। यदि आपको एक विशेषज्ञ के पास भेजा जाता है, तो वे आपके लिए आगे की जांच की व्यवस्था कर सकते हैं। यदि गांठ में कोई लक्षण या संकेत नहीं पाए जाते हैं और यह फेफड़ों के कैंसर का संकेत है, तो बहुत संभावना है कि जांच में इसका पता पहले ही चल गया हो। इसका मतलब यह है कि इसका इलाज अधिक आसानी से किया जा सकता है।

## निष्कर्ष जो फेफड़े के कैंसर से संबंधित नहीं होते हैं

स्कैन से शरीर के अन्य भागों जैसे गर्दन के निचले हिस्से, छाती और पेट के ऊपरी हिस्से को भी देखा जा सकता है। कभी-कभी यह फेफड़ों में (कैंसर के अलावा कुछ और, जैसे वातस्फीति [emphysema]) या फेफड़ों के बाहर (जैसे हृदय रोग) चीज़ें दर्शा सकता है। यदि ऐसे निष्कर्ष पाए जाते हैं जो फेफड़ों के कैंसर से संबंधित नहीं हैं, तो नेशनल कैंसर स्क्रीनिंग रजिस्टर आपको स्वास्थ्य सेवा प्रदाता से मिलने के लिए प्रोत्साहित करेगा, ताकि यह चर्चा की जा सके कि आगे और परीक्षण की आवश्यकता है या नहीं।

आपके स्कैन की रिपोर्ट करने वाला रेडियोलॉजिस्ट शरीर के उन सभी भागों की समीक्षा करेगा जिन्हें देखा जा सकता है। हो सकता है कि आपके अल्पकालिक या दीर्घकालिक समग्र स्वास्थ्य पर कोई प्रभाव न डालने वाले बदलाव रिपोर्ट में शामिल न हों। इसमें सामान्य 'टूट-फूट' भी शामिल है। वे निष्कर्ष जो फेफड़ों के कैंसर से संबंधित नहीं हैं और जो आपके समग्र स्वास्थ्य को प्रभावित कर सकते हैं, उनकी रिपोर्ट की जाएगी।

अपने स्वास्थ्य सेवा प्रदाता के साथ इन अन्य निष्कर्षों पर चर्चा करने से आपके समग्र स्वास्थ्य में सुधार हो सकता है। बिना जांच के, हो सकता है कि आपको उन स्थितियों के बारे में पता नहीं चल पाता जो आपके स्वास्थ्य पर प्रभाव डाल सकती हैं।

## ध्यान देने योग्य लक्षण

कैंसर स्क्रीनिंग प्रोग्राम में भाग लेते समय चिंतित होना सामान्य बात है। स्कैन के लिए इंतजार करना और परिणाम प्राप्त करने तक का समय चिंता भरा हो सकता है। कृपया अपनी किसी भी चिंता या परेशानी के बारे में अपने स्वास्थ्य सेवा प्रदाता से बात करें।

स्क्रीनिंग उन लोगों के लिए उपयुक्त नहीं है जिनमें निरंतर रूप से अस्पष्टीकृत लक्षण हों, जिनमें नीचे दिए गए लक्षण भी शामिल हैं। इन लोगों को अलग-अलग परीक्षणों की आवश्यकता है।

यदि आपमें इनमें से कोई भी लक्षण है, भले ही आपका पिछला स्क्रीनिंग परीक्षण बहुत कम जोखिम वाला था या आपके स्कैन चल रहे हैं, तो कृपया तुरंत अपने स्वास्थ्य सेवा प्रदाता से बात करें।

* **नए प्रकार की या अलग तरह की खांसी**
* **खांसी में खून आना**
* **बिना किसी कारण के सांस फूलना**
* **बहुत थकान होना**
* **बिना कारण वज़न कम होना**
* **छाती या कंधे में दर्द जो ठीक नहीं होता**

## अन्य सहायता सेवाएँ जिनका आप उपयोग कर सकते हैं उनमें शामिल हैं:

**कैंसर काउंसिल (Cancer Council) का सहयोग**

13 11 20

**लंग फाउंडेशन ऑस्ट्रेलिया (Lung Foundation Australia)**

1800 654 301

**13YARN**

13 92 76

**लाइफलाइन (Lifeline)**

13 11 14

**बियॉन्ड ब्लू (Beyond Blue)**

1300 224 636

**क्विटलाइन (Quitline)**

13 78 48

**हेड टू हेल्थ (Head to Health)**

1800 595 212

हर दो साल में स्क्रीनिंग करना फेफड़ों के कैंसर को जल्दी पहचानने का सबसे अच्छा तरीका है, जब इसका उपचार करना अधिक आसान होता है।

|  |  |
| --- | --- |
| नेशनल लंग कैंसर स्क्रीनिंग प्रोग्राम के बारे में और अधिक जानकारी के लिए क्यूआर कोडनेशनल लंग कैंसर स्क्रीनिंग प्रोग्राम के बारे में और अधिक जानकारी के लिए: [www.health.gov.au/nlcsp](http://www.health.gov.au/nlcsp) | धूम्रपान छोड़ने में मदद के लिए: [www.quit.org.au](http://www.quit.org.au) |